
הנדון: בקשה לקבלת מידע לפי חוק חופש המידע, התשנ"ח-1998
סימוכין: מכתבו של מנהל בתי המשפט מיום 26.1.21
מכתבנו מיום 20.12.2020
בקשה מיום 22.11.2020

1. הבקשה שבסימוכין לקבלת מידע על אודות פעילות בתי המשפט במהלך משבר הקורונה, לפי חוק חופש המידע התשנ"ח-1998 (להלן: החוק), נבחנה והוחלט כדלקמן:
2. אשר למידע המבוקש בסעיף 1 לבקשתך לקבלת מספר הדיונים שנערכו בבתי המשפט מאז מרץ 2020 ושיעורם יחסית למספר הדיונים שנערכו בתקופה המקבילה אשתקד ומספר התיקים שנסגרו בבתי המשפט מאז מרץ 2020 ושיעורם יחסית למספר התיקים שנסגרו בתקופה המקבילה אשתקד אשיב:
1. מספר התיקים שנסגרו בביהמ"ש העליון מתחילת חודש מרץ 2020 עד 24.11.2020: 6339.
2. מספר התיקים שנסגרו בביהמ"ש העליון מתחילת חודש מרץ 2019 עד 24.11.2019: 6512.
3. מספר התיקים שהתקיים בהם דיון בביהמ"ש העליון מתחילת חודש מרץ 2020 עד 24.11.2020: 2344.
4. מספר התיקים שהתקיים בהם דיון בביהמ"ש העליון מתחילת חודש מרץ 2019 עד 24.11.2019: 2526.
5. מספר התיקים שנסגרו ביתר בתי המשפט ובתי הדין מתחילת חודש מרץ 2020 עד 10.12.2020: 608,839, שיעורם יחסית למספר התיקים שנסגרו בתקופה המקבילה אשתקד הוא 92.2%.
6. מספר הדיונים שהתקיימו ביתר בתי המשפט ובתי הדין מתחילת חודש מרץ 2020 עד 10.12.2020: 645,536, שיעורם יחסית למספר הדיונים שנערכו בתקופה המקבילה אשתקד  הוא 83.5%. 

3. אשר לסעיף 2 לבקשתך ראה להלן את רשימת הערכאות וסוגי העניינים שבהם מיושם הפיילוט של העברת דיונים אזרחיים בהסכמה להיוועדות חזותית ומספר התיקים שבהם יושם הפיילוט:  
בית הדין הארצי לעבודה:
1. קדמי ערעור בתיקי ביטוח לאומי וערעורי עבודה.
1. ערעורי ביטוח לאומי וערעורי עבודה שהשאלות המתעוררות בהם אינן מורכבות.
1. דיונים דחופים שנוכח משבר הקורונה יש מניעה לקיימם באולם בית הדין.
בית הדין האזורי לעבודה תל אביב:
1. קדם משפט בתיקי ביטוח לאומי ובתיקי עבודה. 
1. דיון בערעורים על ועדות רפואיות שהשאלות המתעוררות בהם אינן מורכבות. הדיון מתקיים לרוב לפני רשם.
1. דיונים דחופים שנוכח משבר הקורונה יש מניעה לקיימם באולם בית הדין.
בתי משפט השלום (מחוז צפון/מרכז כמפורט מטה):
1. אזרחי - קדמי משפט בהליכים אזרחיים לרבות נזקי גוף וסעדים דחופים
2. משפחה - אישור הסכמי ממון

	רשימת בתי משפט בפיילוט היוועדות חזותית – אזרחי
(הנתונים נכונים ליום 22.12.2020)

אשר לבקשתך לקבלת נתונים על אודות שיעורם של הדיונים שנדונו בהיוועדות חזותית מכלל הדיונים האזרחיים בבתי המשפט ובסוגי ההליכים הרלוונטיים אשיב שלא ניתן להפיק את המידע המבוקש. מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. למעלה מן הצורך, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 

4. אשר לסעיף 3 לבקשתך לקבלת מידע על סוגי ההליכים המפורטים בחוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה), תש"ף-2020, מספר הדיונים שהתקיימו בפועל בהיוועדות חזותית ושיעורם מתוך כלל הדיונים אשיב שמתחילת חודש מרץ 2020 עד ליום 5.11.2020 נשמעו באולמות בית המשפט העליון דיונים ב-2,715 הליכים; מתוכם, ב-671 הליכים נעשה במהלך הדיון שימוש במערכת ה"היוועדות החזותית". אשר לדיונים שהתקיימו בוועדות שחרורים הריני משיבה לך שנכון ליום 31.12.2020 נעשה שימוש במהלך הדיון במערכת "ההיוועדות החזותית" ב-2,934 דיונים. עם זאת יובהר, כי הנתונים מבוססים על הזנה ידנית ועל כן, אינם חפים מתקלות. 
לא ניתן להפיק את המידע המבוקש ליתר בתי המשפט ובתי הדין כאמור בסעיף 3 לעיל.

5. אשר לסעיף 4 לבקשתך אשיב שדיונים בהיוועדות חזותית התקיימו רק בסוגי ההליכים המפורטים בחוק קיום דיונים בהיוועדות חזותית בהשתתפות עצורים, אסירים וכלואים בתקופת התפשטות נגיף הקורונה החדש (הוראת שעה), תש"ף-2020.

6. כנגד החלטה זו ניתן להגיש עתירה מנהלית בתוך 45 יום לבית המשפט לעניינים מנהליים בירושלים. 

7. אנו לרשותך ככל שיידרש

